Ipepa Lama-Xosa Lenyanga Pambili nto zak’wetu! Lihlaulelwa 5s. Ngonyaka Kwase Kuqaleni

Vol XVIII. LOVEDALE, SOUTH AFRICA, MAY 1, 1888. No 225.

Isigidimi Sama-Xosa

IMIPANGA YASE LOVEDALE.

Mr Govan Koboka.

Ngomhla we 19 ku April, ngolwe Sine umzi wase Lovedale wotuswe zindaba ezibika ukububa kuka Mr. Govan Koboka, ote elala pantsi wasel’ebambekile kakulu sisifo. Umpefumlo upume pakati kwexesha lesi tandatu nele sixenxe kusasa. Kute kwakusa kusasa emva kwentsimbi yesi toba ngolwe-Sihlanu, bahlanganisana abantu e-Simnareni emzini wododana olufundayo kwigumbi elikulu lakona. Washumayela u Dr. Stewart ngamazwi atutuzelayo kolusizi, kwi ncwadi ya Maculo kwele 103, abonise kakulu ngotando nenceba ka Tixo. Igqityiwe lonkonzo kuyiwe esidumbini endlwini yomfi; Iwalude kakulu urozo Iwebandla letyalike lase Dikeni, nododana nentombi zase mfundweni e-Lovedale, kunye nabafundisi namakosikazi abo nentsapo yabo ; i-Ma- ntyi yase Dikeni, kunye no Mongameli we Alice Muni­cipality, kuba umfi lo ube sisibonda sesikolo. Inkonzoyase ncwabeni yenziwe ngumfundisi u Mr. Mzimba.

Umfi lo u Govan ngunyana wesibini kokwabo. U Koboka, uyise, ngunyana ka Sam, umfo wase Mampandleni; olunge kwa Maqoma. U Koboka ubetandwa kakulu ngu Maqoma, ubeti angaba se Dikeni adle ngokuhlala kwa Koboka. Unina womfi lowo yintombi ka Jotelo umfo wase ma Jwareni, lo uzele u Soga.

U Koboka ilizwi lika Tixo lamngena emini, enkundleni ngomdudokazi umkulu, ebuhedenini, esemi emazantsi e Tyume, kwindawo ekutiwa kuse Lupindo, weza esikoIweni e Dikeni selefuna ukutyilelelwa indlela ye Nkosi. Ngumfo ote wanemisebenzi yokubambisela pambili kwinto zokukanya. Waka indlu yoxande, watyala nemiti yeziqamo, awade wazuza nebaso ngayo mhla ngomboniso.

Abantwana baka Koboka, onyana bahlanu, intombi zine zonke intombi zibubile; ezintatu zibubele emizini ebezendele kuyo. Konyana, ngowesibini lo ububayo namhla Onyana ubafundise wada wabangenisa e Simnareni abane, Omkulu kulendlu yentombi ka Jotelo, ngu-WILLIAM Gqoloma owafunda ishishini lokuba ngumbazi wemiti yenqwelo. U-Govan uzalelwe e Dikeni, pesheya ko Gaga xa aza kungena e Tyume, ngasentla kancinane komzi ka Mr. Odendal. Uzelwe abazali bake sebe ngabantu belizwi. Wabaptizwa elusana ngu Rev. John Bennie. Kuko ingwevu apa e Dikeni ezisalaziyo neculo ekwati kwakugqitywa umsebenzi wobaptizo kwaqukunjelwa ngalo, eli—

Ndimtanda u-Mkululi wam

Ngokuba engu Mhlobo wam.

Ilizwi lika Tixo ubehle walamkela eselula waye ekula nesimilo sokululama okukulu. Ute noyise wamahlula kwabanye abantwana bake abangonyana, kwako kwintombi zake amabela yona, le bekusakutiwa ngu Maya.

Yena wafundiswa incwadi, efundiselwa ukuba yititshala

Ube nentloko yokutabata izifundo. Umpati we Institution u Rev. William Govan kude kutiwe ube zidla ngaye, kwiqela abekulo lamadodana apambili, kuba ub’edla ngokuba pezulu eklasini yake. Ute ukupuma kwake emfundweni watunyelwa e Sheshegu ukuba abe ngumfundisi wosapo Iwakona nge 1860. Lomgama wonke abe pantsi kwabazali nabafundisi isimilo sake besisihle kakulu.

Ngomnyaka we 1861 kwapuma isaziso kwa Rulumente sokuba kufunwa amadodana amabini, anezimilo, nemfundo eyaneleyo, ukuba aye kufundiswa ubugqira ngu Dr. Fitz­gerald e Qonce. Abafundisi base Lovedale bakupa yena ke no William Daniel, bapumelela uviwo olunzima, baya kufundiswa ubugqira e Hospitaleni e Qonce. Babe minyaka mihlanu apo. Bati kuba ingawona madodana apambili akwindawo ebekekileyo, enodumo, ilizwe kuba lizele zingozi nezilingo lawonakalisa lomsebenzi mhle kakulu. Babuyela kwase makaya.

Emva koko utsbate intombi ka Nqorho enkulu, umfo ka Dunjwayo into ka Langa, yasema Tshaweni. Bazuze abantwana abahlanu. Intombi zambini, amakwenkwe amatatu, nakuba ibuye yasweleka eyesitatu inkwenkwe iyeyokugqibela. Uzuze umsetyenzana e Ofisini yase Nqushwa, wakona iminyaka esesibinini, wemka waba se Bofolo kwase Ofisini etolika encedisa nase kubaleni, iminyaka yakwamibini nalapo.

Emva koko ube likumsha lika Mr. Theal obe kwisizwe sika Ngonyama, wesizwe sase Mngcangatelweni, emazantsi e Tyume. Kwakuvela imfazwe ka Ncayecibi nge 1878 wahamba no Mr. Theal lowo kwayiwa e Kapa, apo afike wasebenza amayeza pantsi kuka Dr. Clinton. Kulapo yabubela kona inkwenkwana yake yamatumbu, u Tiyo. Isenzeko esabanga yena nomkake ukuba bangabi nako uku- hlala kwelozwe, kuba baba lusizi kakulu. Kwati kunjalo xa balapo kwabuba udade wabo u Maya, nonina ngamini nye. Lati noko igqira elo belingafuni kwahlukana naye, kwati ngenxa yokukatazeka komkake, ngenxa yale mibiko, babuya e Kapa.

Efikile apa uke akandule afumane msebenzi uzinzileyo. Kute ekuhambeni kwexesha waya kuzibika e-Lovedale ete yamvelela ngendlelana ezincinane zokumnceda. Elixesha ke ubengekabuyeli eburementeni. Ayitabatekanga kamnandi ngoko kwabanye abantu indawo yokuba angeniswe emzini woqeqesho losapo, umntu oseleke wadyobeka kangaka zizilingo zelilizwe. Kodwa kute ngonyamezelo, nobaba- lo Iuka Tixo, kanti lomalingana ayayibuyisa imvu ebe ilahlekile ; waya ezinza ngokuzinza esimilweni, wada wazibika ukuba ufuna indlela yake. Wabuyiselwa ke erementeni ngovuyo olukulu. Ude emzuzwini wanyulelwa ebugoseni bebandla lase Dikeni, wangum dikoni. Ube ezinikele kakulu emsebenzini lowo wokuba ngumlungiseleli, nje ngayo yonke abeyipete apa e Lovedale; nentlanganiso zemitandazo zomzi wesikolo zakutalelwa kunene nguye. Kwa Rulumente wamiselwa ukuba abe sisibonda sokukangela umzi.

Ngokomsebenzi abe wubambile wamayeza, sesiya kwanela ngokuti ubeligcisa kuwo. Yavulwa eyalapa indlu ngu

ISIGIDIMI SAMA-XOSA.